Pročko, Jozef, poslanec NR SR (2023-12-06):
Ďakujem veľmi pekne. Milé kolegyne, milí kolegovia, milé športovkyne, milí športovci, milí vy, čo ste naozaj dlhé roky športovali, čo máte v záujme, aby Slovensko opäť bolo tam, kde bolo kedysi, keď sme mali olympijských víťazov, keď sme mali športové tímy, blahoželám futbalistom, postúpili na Európu, keď sme naozaj mali deti, ktoré, ktoré športovali, ktoré sa neflákali, nepozerali do mobilných telefónov. Ja sám som... (Rečník sa odmlčal. Reakcia predsedajúceho.). Ďakujem veľmi pekne. Naozaj dlhé roky som ja športoval, skončil som fakultu telesnej výchovy a športu, nielenže som trénoval malé deti v športe, nielenže som organizoval športové podujatia, nielenže som finančne zabezpečoval mládežnícke kluby, ale k šprotu mám naozaj veľmi blízky vzťah. Zriadiť ministerstvo športu je na jednej strane veľmi dobrá vec, ale na druhej strane všetci dobre viete, že tam treba veľmi veľa peňazí, veľmi veľa peňazí a je to nie proces na dva mesiace, ale je to dlhodobý proces. Zriadiť ešte aj ministerstvo, ktoré sa bude riadiť a bude zveľaďovať turistiku, no ja som podnikateľ a podnikám naozaj v turistickom ruchu a môžem vám povedať, že to je jedno z najťažších, najťažších a žiadna vláda podnikateľom nepomáhala, práve naopak, podnikateľov drancuje. Ja som veľmi rád, že tu vedľa mňa sedí jeden z najčestnejších a najspravodlivejších poslancov opozície z minulého volebného obdobia pán Susko, ktorý každé jedno legislatívne skrátené konanie pod čiernu zem zvozil, nenechal nitku suchú, idú zorganizovať a idú urobiť ministerstvo športu. Ale prečo? No sľúbili to Dankovi. Danko je nervózny, pretože nemá žiadne kšefty, takže sľúbili Dankovi, že ideme urobiť ministerstvo športu a musíme to, Danko si povedal, že to urobíme, ja to chcem už mať od januára. Takto idú robiť, takto takýmto spôsobom. A opakujem ešte raz, organizácia športu a riadenie športu a takéhoto ministerstva, to si naozaj potrebuje prípravu, potrebuje to odbornú diskusiu. Nie, ideme to urobiť na hulváta. A najspravodlivejší medzi spravodlivými, ktorého som zažil na výbore pre nezlučiteľnosť funkcií a zažil som ho tu v rozpravách, keď vystúpil a takýto paškvil, viete, keby sme my boli predložili takýto návrh, tak Susko vyskočí z kože. Susko bude bojovať proti takémuto idiotskému návrhu, aký predložili oni, pretože to, čo tam aké ohrozenie hospodárske? No idú ohroziť, ale viete koho? Kšefty Dankove. Rýchle, rýchle, aby sme mu splnili to, čo sme mu sľúbili. Pretože Danko je nervózny a oni to dobre vedia, Susko to dobre vie. Fúha, Andrejko, keď sa naštve, a Andrejko nielenže je popletený vo svojich vyjadreniach textových, on je trošku popletený aj inak, on môže rýchle povedať, ó, ja s vami nejdem, ja s vami nebudem kšeftovať, nedali ste mi, čo ste mi sľúbili. Takto ide najspravodlivejší opozičný poslanec minulého volebného obdobia takto na hulváta urobiť. Jemu je jedno, jemu je jedno, že si, slušne povedané, dáva na svoju hlavu fekálie a tie fekálie si dáva do pusy, pretože opak robil, opak robil a už sme to tu počuli v rozpravách mojich kolegov, že naozaj ani to jedno zdôvodnenie nemá podstatu, ani jedno. Nič nie je ohrozené. Životy? Hospodárstvo? Opakujem, je ohrozený kšeft Andreja Danka. Mne je ľúto, pán Susko, a mne je ľúto vás, lebo vy ste naozaj vystupovali ako taký ten spravodlivý, vy ste minister spravodlivosti a ja som vás už vo faktickej označil za Dr. Jekyll a Mr. Hyde naozaj, vy ste, vy ste ten spravodlivý, keď ste v opozícii a teraz keď ste v koalícii, vám je to jedno, vám je to jedno. Musíme tomu Andrejkovi dať kšefty, inak to nejde. Je mi vás ľúto, pán Susko, a naozaj som si o vás myslel, že ste človek čestný a spravodlivý, že možno privierate oči nad Ficovými kšeftami preto, lebo chcete predsa len aj v tom hnutí, ktoré je prehnité, aspoň trošičku robiť takú tú spravodlivú vec a ukázať tým, tým kolegom, ktorí všetci majú kšefty a dostávali od toho Fica byty, dostávali pozemky, dostávali kšefty. Chcete vy najspravodlivejší medzi spravodlivými opozičnými poslancami chcete byť. Je mi vás ľúto. A naozaj mi je vás ľúto, pretože jak sa vy môžete ráno pozrieť do zrkadla, keď ste nám, nám ste toto, čo teraz my predkladáme, teda čo vy predkladáte, nám ste to obili o hlavu, ale spôsobom, že to bolo, no to bola strašná vec. A vy robíte ešte horšie, ešte horšie. Takže, milé Slovensko, zriadenie ministerstva športu a turistiky nie je o tom, cestovného ruchu, pardon, nie je o tom, že to rýchle, rýchle potrebujem, áno, je tu, opakujem, Dušan Tittel, sú tu, nová pani poslankyňa je športovkyňa, myslím, že aj pán Majerský robil šport, že? Vy ste robili šport, že? Šach ste hrali so Ševčíkom. Žartujem. A naozaj plno, plno poslancov tu robilo šport, športovalo aj závodne a je, ja si myslím, že každému v tejto sále záleží na tom, aby naša vlajka vždy na každom olympijskom športovom podujatí viala na tom stupni najvyššom. Držíme palce Vlhovej. Všetci. Ale toto potrebuje naozaj veľmi obsiahlu, veľmi, veľmi dlhú diskusiu. V predvolebnom období sme s Rišom Nemcom, s Karolom Kučerom, Šofrankovou aj s Marekom Šefčíkom naozaj tieto športové veci veľmi, veľmi podporovali a chceme podporovať, lebo to je dôležité. Pozrite sa, Maďari, Maďari majú veľmi dobrú vybudovanú športovú štruktúru, tam tie deti majú päť hodín telesnej výchovy. Tu sa ľudia bili do hláv, keď sme chceli dať tri hodiny telesnej výchovy, ktoré boli do roku 2008, potom sa zrušili, pretože naše deti by mali športovať, mali by, mali by na telesnej výchove naozaj fyzicky sa namáhať a nie sedieť v šatni s mobilným telefónom a rozprávať, maminka mi vybavila, že som oslabená. Treba, treba, treba športovať, ale to, čo vy tu predvádzate, je len bohapustý kšeft so stranou SNS, ktorý Fico vykšeftoval, vydíloval a vy musíte Dankovi dať to, čo chce. Je mi vás tak ľúto, pán Susko. Z najspravodlivejšieho opozičného poslanca sa stala fraška. Vy, vy si nezaslúžite byť minister spravodlivosti, ak to, čo ste vtedy tvrdili, teraz páchate. Ďakujem veľmi pekne.